google/wiki40b huggingface dataset:
Salabat

Ang salabat (Ingles: ginger tea) ay isang uri ng inumin sa Pilipinas. Mula sa katas ng luya ang tsaang ito. Pinakukuluan lamang sa tubig ang luya, na maaaring haluan ng kayumangging asukal o kaya ng panutsa.
Paaralang Elementarya ng Nemesio I. Yabut

Ang Paaralang Elementarya ng Nemesio I. Yabut (NIYES) ay isang Pilipinong pampublikong paaralan na matatagpuan sa Kalye Escuela, Guadalupe Nuevo, Lungsod ng Makati, Pilipinas.

Kasaysayan

Ang Paaralang Elementarya ng Guadalupe ay itinayo noong 1940 na isa sa mga unang proyekto ng yumaong alkalde na si Nemesio I. Yabut. Ang unang gusali nito ay ang “Gabaldon Type”. Kamukha nito ang modelong bahay ng “Home Economics”.
Sa paglaki ng populasyon ng paaralan, inupahan nito ang isang “annex" sa lumang pampublikong pamilihan ng Guadalupe sa Kalye La Consolasyon. Isa pang “annex” ay matatagpuan sa Encarnacion sa Kalye Escuela.
Sa pagbulusok ng populasyon, and paaralang elementarya ng Guadalupe ay hinati sa dalawa: Guadalupe Elem. School (GES) Main at Guadlupe Elem. School (GES1) noong 1961. Ang GES Main ay kasalukuyang matatagpuan sa Escuela St, samantalang ang GES 1 na noong tinawag na Belmonte "Annex" ay nasa Kalye La Consolasyon.
Ang GES Main ay dinagdagan ng maraming silid-aralan upang makapagturo ng mas maraming bata galling sa Pinagkaisahan hangngang sa San Jose. Ang gusali ng Estrella ay itinayo sa pamamagitan ng “aupices” mula sa dating alkaldeng Maximo Estrella.
Ang unang bahagi ng kasalukuyang gusali ng paaralan ay itinayo noong 1983 sa pamamagitan ng pagsira ng “Gabaldon Building” at ng “H.E. Model House”. Ang gusali ay nagkakahalagang 30 milyong piso at mayroon itong apat na storya.
Ang ikalawang bahagi ay natapos noong 1984. Noong taong din iyon, lumipat ang GES 1 sa kanan na nakaharap sa Kalye Gob. Noble. Inokupahan nila ang unang limang silid bawat palapag at nagtayo sila ng sariling entablado.
Pinag-isa ang dalawang paaralan sa ilalim ni Alkalde Jejomar Binay noong 1995 at pinangalang Paaralang Elementarya ng Nemesio I. Yabut.
Paul Newman

Si Paul Newman ay isang kilalang artista sa sining ng Pelikula at Telebisyon.
Misato Watanabe

Si Misato Watanabe ay isang mang-aawit mula sa bansang Hapon.
Laguna Woods, California

Ang Laguna Woods ay isang lungsod sa California, Estados Unidos.
Super Balita sa Umaga Nationwide

Ang Super Balita sa Umaga Nationwide ay ang pangunahing balitaan ng himpilang DZBB. Ito ay isinasahimpapawid sa lahat ng himpilan ng Super Radyo sa buong Pilipinas.
Panghimagsikang Hukbong Katihan ng Pilipinas

Pagkakatatag

Gumamit ang mga rebolusyonaryo hukbo ang 1896 edisyon ng Ordenanza del Ejercito ang Espanyol regular na hukbo o upang ayusin ang mga pwersa nito at makapagtatag ng character nito bilang isang modernong hukbo. Patakaran at regulasyon ay inilatag down para sa pagbabagong-tatag ng Army, ang mga bagong pamamaraan fighting ampon, regulasyon ng mga ranggo, pag-ampon ng bagong ranggo insignias at isang karaniwang unipormeng kilala bilang rayadillo. . Pilipino artist Juan Luna ay may-kredito ang desenyo Ang kanyang kapatid na lalaki ni General Antonio Luna kinomisyon sa kanyang mga gawain Juan Luna dinisenyo din ang tubong mga tanda para sa mga uniporme, tangi sa pagitan ng mga serbisyo;. Hukbong-lakad, kawalerya , artilerya, Sappers at Medics. hindi bababa sa isang tagapagpananaliksik ay postulated na Juan Luna ay maaaring patterned ang tunika pagkatapos ng Ingles malawak na amerikana, dahil ang bersyon na Filipino ay hindi isang kopya ng anumang unipormeng Espanyol ang pattern.
Pluralismo (pilosopiyang pampolitika)

Ang Pluralismo ay isang pilosopiyang pampolitika ng pagkilala sa pagpapatunay ng sari-saring uri sa isang espasyong pampolitika, na nagpapahintulot ng payapang pag-iral ng iba-ibang kagustuhan, paniniwala, at pamumuhay. Ang mga pluralistang pampolitika ay hindi nangangahulugang liberal (na inilulugar ang kalayaan at/o pagkakapantay-pantay bilang kanilang gumagabay na prinsipyo) o konserbatibo (na inilalagay ang kaayusan at/o tradisyon bilang kanilang gumagabay na prinsipyo) ngunit nagsusulong ng isang uri ng pagtitimping pampolitika. Hindi rin nangangahulugang nagsusulong ang mga pluralistang pampolitika ng demokratikong pluralidad, ngunit karaniwang sinasang-ayunan na ang ganitong uri ng pamahalaan ay kadalasang pinakamaganda sa pagtitimpi ng mga hiwalay na halagahan.
Mito, Ibaraki

Ang Mito ay isang lungsod sa Ibaraki Prefecture, bansang Hapon.
Daisuki! Itsutsugo

Ang Daisuki! Itsutsugo ay isang palabas sa telebisyon sa bansang Hapon.
Valparaiso

Ang Valparaiso, opisyal na binabaybay bilang Valparaíso (literal na Valle Paraíso sa Kastila o "Lambak ng Paraiso", at kilala rin sa katutubong katawagan bilang "Valpo"; Mapudungun: Aliamapu o "lupaing sinunog"), ay isang lungsod sa gitnang Tsile at isa pinakamahalagang daungang pangdagat ng nabanggit na bansa. Umaangat ito bilang isang mahalagang sentrong pangkalinangan sa ng Pasipikong Timog-Kanluran ng hemispero. Kabisera ang lungsod na ito ng Rehiyon ng Valparaiso. Bagaman ang Santiago ang opisyal na kabisera ng Tsile, nasa Valparaiso ang Pambansang Kongreso ng Tsile.
Cougar (salitang balbal)

Ang cougar ay isang salitang Ingles na balbal na tumutukoy sa isang babae na nakikipagrelasyon o kaya naman ay itinuturing na kaaya-aya ng mga mas nakababatang lalaki.
Kadalasan, and salitang ito ay ginagamit para tumukoy sa mga babaeng may edad 35 o higit pa na pinipiling makipagdate sa mga lalaking mas bata sa kanila ng pitong taon o higit pa. Kung saan ang pinanggalingan ng terminong ito ay pinagdidiskursuhan pa, subalit ito ay pinaniniwalaang unang nailathala sa Canadian dating website na Cougardate.com, at saka naman ginamit sa mga palabas pantelebisyon, pag-aanunsiyo at pelikula. Ang pelikulang Cougar Club na ipinalabas noong 2007 ay dedikado sa paksang ito, at noong tagsibol ng taong 2009 nagpalabas ang TV Land ng isang reality show na may pamagat na The Cougar. Ang sitcom na Cougar Town ay nagpapakita ng buhay at mga problema ng maraming mga tinatawag na "cougars".
Trinidad (pulo)

Ang Trinidad (Spanish: "Santatlo") ay isang mas malaki at mas mataong pulo sa dalawang pangunahing mga pulo at iba't ibang anyong lupa ng bansang Trinidad at Tobago. Pinakatimog na pulo sa Karibe at mga 11 km (7 milya) ito sa labas ng hilaga-silangan ng Venezuela. Nasa lawak na 4,768 km² (1,864 milya kuwadrado), ito ang ikaanim na pinakamalaki sa Kanlurang Indiya at matatagpuan sa pagitan ng10°3′N 60°55′W at 10°50′N 61°55′W.
Vetus Latina

Ang Vetus Latina ay isang kolektibong pangalang ibinigay sa mga teksto ng Bibliya sa wikang Latin bago ang saling Latin ni Jeronimo na tinatawag na Vulgata(382-405 CE) ay naging pamantayang Bibliya ng nagsasalita ng Latin na mga Kanluraning Kristiyano. Ang pariralang Vetus Latina ay Latin para sa "Lumang Latin" at ang Vetus Latina ay minsang kilala bilang "Bibliyang Lumang Latin". Gayunpaman, ito ay isinulat sa Huling Latin at hindi ang maagang bersiyon ng wikang Latin na kilala bilang Lumang Latin. Ito ay minsang kilala rin bilang Itala (katulad ng sa pragmento ng Quedlinburg Itala).
Alexis Bachelot

Si Alexis Bachelot, SS.CC., (ipinanganak bilang Jean-Augustin Bachelot; Pebrero 22, 1796 – Disyembre 5, 1837) ay isang paring Romano Katoliko na nakilala para sa kanyang panunungkulang bilang ang kauna-unahang Apostolikong Prepekto ng mga Pulo ng Sandwich. Sa kanyang ginampanan, pinamunuan niya ang unang permanenteng misyong Katoliko sa Kaharian ng Hawaii.
Georg Wilhelm Friedrich Hegel

Si Georg Wilhelm Friedrich Hegel ay isang pilosopong Aleman at isang natatanging palaisip ng idealismong Aleman. Ang kaniyang historisista at idealistang pagpapakakahulugan ng katotohanan ay naging mapaghimagsik sa pilosopiyang Europeo at naging mahalagang panimula sa pilosopiyang pangkontinente at Marxismo.
Binuo ni Hegel ang isang malawak na pampilosopiyang balangkas, o "sistema", ng idealismong lubos upang makita sa isang pinagsama at pasulong na paraan para sa ugnayan ng isipan at kalikasan, ang suheto at obheto ng kaalaman, sikolohiya, ang estado, kasaysayan, sining, relihiyon, at pilosopiya. Tiyak niyang pinaunlad ang konsepto na ang isipan o kaluluwa ay nagpakita sa isang lupon ng mga pagsasalungatan at pagtutunggalian na sa huli ay sama-sama at iisa, nang hindi inaalis ang isa-isa o binabawasan ang isa sa kanila. Ang halimbawa ng mga pagsasalungatang ito ay sa pagitan ng kalikasan at kalayaan, at sa pagitan ng inmanensiya at transcendensiya.
Inimpluwensiyahan ni Hegel ang mga manunulat mula sa iba-ibang posisyon, parehong mula sa kaniyang mga tagahanga at sa kaniyang mga katunggali. Inihambing ni Karl Barth si Hegel sa bilang isang Protestanteng Aquino. Sinulat ni Maurice Merleau-Ponty na "Lahat ng mga dakilang ideang pampilosopo ng nakaraang siglo—ang mga pilosopiya nina Marx at Nietzsche, penomenolohiya, existensiyalismong Aleman, at sikoanalisis—ay may pinagmulan kay Hegel...". Sa pag-aaral ng digmaan, itinuturo ng mga pantas ang isang pamamaraang Hegeliana sa magnum opus ni Carl von Clausewitz na Sa Digmaan. Pinandigan ni Michel Foucault na ang mga kontemporanyong pilosopo ay maaaring "tiyak na mapapahamak na makikitang matiising naghihintay si Hegel sa dulo ng kung anumang daang ating tinatahak."  Ang mga maimpluwensiyang likha ni Hegel ay iyong sa mga mapagmuning lohika o "dialektiko", "idealismong lubos". Kasama na ang "Geist" (kaluluwa), negatibidad, superasyon (Aufhebung sa Aleman), ang dialektikong "Panginoon/Alipin", "buhay etiko" at ang halaga ng kasaysayan.
Koichi Kawanishi

Si Koichi Kawanishi (川西 幸一 Kawanishi Kōichi, ipinanganak Oktubre 20, 1959 sa Kure, Hiroshima, Hapon) ay isang tagatambol mula sa bansang Hapon.  Kasapi siya sa bandang Hapon na Unicorn.
Saturday World News

Ang Saturday World News ay isang palabas sa telebisyon sa Pilipinas ng ABS-CBN.
James Stallons

Sa sekundaryang paaralan

Si James Stallons ay nagtapos ng high school sa Dakota High School. Siya ay itinuturing na pure pocket passer na may angking bilis sa pagtakbo at naglalatag ng stratehiya ng atake sa Dakota High School sa Macomb, Michigan. Siya ay anak nina Laura at Ken Stallons.

Pagsusuri

Ipinapalagay na si James Stallons ay isang Midwest late-bloomer na may angking tangkad at malakas na kanang kamay. Siya rin ay nagpapaalala sa mga nakaraang quarterbacks ng Wisconsin- matangkad, balingkinitan na mahaba ang mga kamay at binti at mahuhusay na passers na higit pa sa inaakala ng iba. Sinasabi din ng mga nag aaral ng kanyang istilo at laro na kailangan pa niyang magdagdag ng bulto at lakas. Siya rin ay isang classic drop-back passer na nagpapakita ng drop speed at smoothness at epektibo din siya sa lima at pitong step drops.
Nagpakita ng malalim na pag analisa at nakikita niya ang kabuuan ng field at nagpapakita ng mabilis na progressions. Si Stallons at may mahuhusay na kamay at higit na epektibo sa intermediate routes. Ang kanyang timing ay napakahusay (excellent) at handa at balanse kapag nagdadala ng bola. Kaya rin niya tamaan ang isang deep comeback at skinny post at nagagawa niyang itulak ang bola ng pa vertical. Nagpakita rin siya ng mahusay na laro sa red area. Gayundin, siya ay mahusay sa RPM’s kahit pailalim ang tira at eksakto kapag siya ay nag set. Gayunman, siya ay isang pocket passer at walang gaanong nakikitang istilo sa kanya. Minsa, mabagal ang labas niya ng bola, kung minsan naman ay mabilis. Kinakailangan pa niyang maging steady at consistent sa kanyang mechanics. Sa kabuuan, si James Stallons ay may malaking pag-asa na mas gumaling kung nasa tamang opensa at malayo pa ang mararating sa larangan ng football,
Si Stallons ay nagtala ng 2,300 yards noong nakaraang season. Sinabi niya na nakatanggap siya ng mga offer mula sa Miami (Ohio) at Eastern Michigan, at ang Purdue, Iowa at Michigan State ay nagpakita din ng higit na interes.
Si James Stallons ay kabilang sa top 80 na quarterbacks ng bansa ayon sa Scouts, Inc. at SuperPrep mula sa Midwest. Siya rin ay inihanay na No. 32 na “pro style” QB ng bansa ayon sa Rivals.com at No. 20 manlalaro ng Michigan. Nakamit niya ang first-team all-state, All-Metro East at all-conference na parangal habang siya ay team captain noong 2006.
Hardin ng Nawawalang sa Aksyon

Hardin ng Nawawalang sa Aksyon (גן הנעדרים - Gan HaNe'edarim) ay isang pang-alaala Garden sa Bundok Herzl sa Jerusalem. Ito ay sa National Military at Police sementeryo ng Israel. Ang hardin ay nakatuon sa nawawala sa aksyon na ang mga katawan ay hindi kailanman natagpuan mula 1914 hanggang sa ngayon. Mayroon ding isang pansamantalang monumento para sa unknown sundalo. Ito ay binalak upang ilipat ito sa ang National Memorial Hall. alaala ay may kasamang mga pangalan ng Judio at di-Judio sundalo at mga opisyal na naglingkod sa Israeli Army at Israeli Police. Ang hardin ay itinayo sa 1954 sa isang maikling panahon pagkatapos ng isang sinaunang Jewish cave ay natuklasan sa malapit. Ito ang naging Garden ng Nawawalang noong 2004. hardin ay may kasamang "walang laman libingan" na may isang pang-alaala board sa lahat ng mga pangalan ng mga nawawala sa aksyon sa tabi ng isang pang-alaala plaza.
Mga uri ng tinitirhang pook sa Rusya

Ang sistemang pagbubukod ng mga tinitirhang lugar o lokalidad sa Rusya, dating Unyong Sobyet, at ilang mga estado ng dating Unyong Sobyet ay may tiyak na mga kakaibang uri kung ihahambing sa mga sistemang pagbubukod sa ibang bansa.

Makabagong pagbubukod sa Rusya

Noong panahong Sobyet, bawat isa sa mga republika ng Unyong Sobyet, kasama ang Rusong SFSR, ay may sariling dokumentong pambatasan na tumutukoy sa pagbubukod o pag-uuri ng mga tinitirhang pook o lokalidad.  Kasunod ng pagbuwag ng Unyong Sobyet, ipinagkatiwala ang gawain ng pagpapausbong at pagpapanatili ng gayong pagbubukod sa Rusya sa mga kasakupang pederal. Habang may ilang mga pagkakaiba sa mga pagbubukod na ginagamit ng mga kasakupang pederal, nakabatay pa rin ito sa pangkaramihan sa sistemang ginamit sa RSFSR.  Sa lahat ng mga kasakupang pederal, ibinukod ang mga tinitirhang pook o lokalidad sa dalawang pangunahing kaurian: urbano at rural. Ang iba pang mga dibisyon ng mga kauriang ito ay bahagyang mag-iba-iba sa bawat kasakupang pederal, ngunit lahat ay sumusunod sa mga karaniwang takbo na inilalarawan sa ibaba.
Pedro III ng Rusya

Si Pedro III o Peter III (21 Pebrero 1728 – 17 Hulyo [Lumang Estilo 6 Hulyo] 1762) (Ruso: Пётр III Фëдорович, Pyotr III Fyodorovich) ay naging Emperador ng Rusya sa loob ng anim na buwan noong 1762. Ipinanganak siya bilang Karl Peter Ulrich, anak na lalaki ng Duke ng Holstein-Gottorp. Pinalaki bilang isang Aleman, halos hindi siya marunong magsalita ng wikang Ruso at talagang nagsisikap na magtamo ng patakarang maka-Prusya, na naging dahilan kung bakit hindi siya nagustuhan bilang isang pinuno. Mas malamang na siya ay sumailalim sa asasinasyon bilang kinalabasan ng isang pagsasabwatan na pinangunahan ng kaniyang asawa, na humalili sa kaniya sa trono bilang si Catherine II.
BBC

Kasaysayan

Itinatag noong 1922 ang kauna-unahang organisasyong pambrodkast sa buong mundo, sa pangalang Kompanyang Pangbrodkast ng Britanya (Ingles: British Broadcasting Company) ng grupo ng mga kompanyang pang telekomunikasyon—Marconi, Radio Communication Company, Metropolitan-Vickers, General Electric, Western Electric at British Thomson-Houston—para sa isang eksperimentong pampublikong pag-brodkast sa radyo. Ang unang transmisyon ay naganap noong ika-14 ng Nobyembre ng taong iyon mula sa estasyong pang-brodkast na 2LO na matatagpuan sa Marconi House, Lungsod ng Londres.
Ang kauna-unahang eksperimentong pag-brodkast sa telebisyon ay sinimulan noong 1932, gamit ang elektromekanikal na 30-linyang sistemang pantelebisyon na ginawa ni John Logie Baird. Ang mas malawak na serbisyong pantelebisyon ay sinimulan noong 1936, at ito'y tinawag na BBC Television Service (ngayo'y mas kilala sa tawag na BBC One).
Nawala sa ere ang BBC Television Service nang pumutok ang Ikalawang Digmaang Pandaigdig mula noong 1 Setyembre 1939 ngunit bumalik ulit ito sa ere noong 7 Hunyo 1946. Unang lumabas sa mga imahe sa telebisyon ang mukha ni Jasmine Bligh, na noo'y kinakamusta ang mga manonood.
Nawala ang monopolyo sa pagbo-brodkast sa Nagkaisang Kaharian nang inilunsad ang Telebisyong Independiente (Ingles: Independent Television, o ITV) noong 1955.
Mosyon

Sa pisika, ang mosyon o paggalaw ay ang pagbabago sa isang posisyon ng isang bagay na sinaalang-alang ang oras. Karaniwang sinasalarawan ang mosyon sa kondisyon ng pag-aalis, layo, kabilisan (velocity), pagpapabilis (acceleration), oras at tulin (speed). Minamasid ang mosyon ng isang bagay sa pamamagitan ng pagkabit ng kuwadro ng reperensiya sa isang nagmamasid at sinusukat ang pagbabago sa posisyon ng bagay na may kaukulan sa kuwadro.
Kung ang posisyon ng isang bagay ay di nagbabago na sinaalang-alang ang kuwadro ng reprensiya, sinasabing ang bagay ay nakapahinga, walang mosyon, di gumgalaw, nakipirme o may di nagbabagong (time-invariant o di nagbabagong oras) posisyon. Di nagbabago ang mosyon ng isang bagay hangga't di ito inaktuhan ng isang puwersa, tulad ng sinalarawan. Ang momentum ay isang halaga na ginagamit para masukat ang mosyon ng isang bagay. May direktang kaugnayan ang momentum sa masa at kabilisan ng isang bagay, at ang kabuuang momentum ng lahat ng mga bagay sa isang sistemang nakahiwalay ay di nagbabago sa oras, tulad ng sinasalarawan ng batas ng pagtitipid ng momentum.
Tommy Manotoc

Si Tommy Manotoc ay isang dating tagapagsanay ng basketbol at pangulo ng National Golf Association of the Philippines (NGAP). Nagsusulat din siya ng mga artikulo tungkol sa palakasan sa Philippine Daily Inquirer. Bilang tagapagsanay ng basketbol sa ilang mga koponan sa Philippine Basketball Association, naipanalo niya ang anim na titulo sa PBA kabilang ang grand slam na pagkapanalo ng Crispa Redmanizers.

Pansariling buhay

Naging asawa ni Manotoc ang Miss International ng 1970 na si Aurora McKenny Pijuan at nagkaroon sila ng dalawang anak na sina Mavis at TJ. Si TJ ay isang mamamahayag sa ABS-CBN. Natapos ang kanilang kasal sa diborsyo.
Naging pangalawang asawa naman niya si Imee Marcos na anak ng dating Pangulo ng Pilipinas na si Ferdinand Marcos at ng dating Unang Ginang na si Imelda Marcos. Nagkaroon sila ng tatlong anak na sina Borgy, Michael at Matthew.
Camillo Benso, Konde ng Cavour

Si Camillo Paolo Filippo Giulio Benso, Konde ng Cavour, ng Isolabella at ng Leri (Agosto 10, 1810 – Hunyo 6, 1861), na pangkalahatang nakikilala bilang Cavour (Italyano: [kaˈvur]) o Camillo Cavour ay isang nangungunang pigura sa kilusan ukol sa pag-iisa ng Italya. Siya ang tagapagtatag ng orihinal na Partidong Liberal at Punong Ministro ng Kaharian ng Piedmont-Sardinia, isang posisyong napanatili niya (maliban sa isang resignasyon o pagbibitiw sa tungkulin na tumagal na anim na mga buwan) sa kabuoan ng Ikalawang Digmaang Pangkalayaan ng Italya at sa mga pangangampanya ni Giuseppe Garibaldi upang pag-isahin ang Italya. Pagkaraan ng pagpapahayag ng isang nagkakaisang Kaharian ng Italya, nanungkulan si Cavour bilang unang Punong Ministro ng Italya; namatay siya pagkaraan lamang ng tatlong buwang pagkakaupo sa tungkulin, kung kaya't hindi siya nabuhay upang makita ang Venetia o Roma nang maging bahagi ito ng bagong bansang Italya.
Nagsagawa si Cavour ng ilang mga repormang pang-ekonomiya sa kaniyang tinubuang rehiyon ng Piedmont noong kaagahan ng kaniyang buhay, at inilunsad niya ang pahayagang Il Risorgimento. Pagkaraang mahalal sa Kamara ng mga Deputado, mabilis na tumaas ang kaniyang ranggo sa pamahalaang Piedmontes, at nanguna sa Kamara ng mga Deputado sa pamamagitan ng isang pagkakaisa o unyon ng mga politikong makakaliwang nasa gitna at mga makakanang nasa gitna. Pagkaraan ng isang malaking programa ng pagpapalawak ng sistema ng riles, si Cavour ay naging punong ministro noong 1852. Bilang punong ministro, matagumpay na naipagkasundo ni Cavour ang katayuan ng Piedmont sa mga panahon ng Digmaang Crimeano, Ikalawang Digmaang Pangkalayaan ng Italya, at mga ekspedisyon ni Garibaldi, na nagawang diplomatikong maimaneobra ang Piedmont upang maging isang bagong dakilang kapangyarihan sa Europa, na tumataban sa halos nagkakaisa nang Italya na limang mga ulit ang laki kaysa sa dating Piedmont noong bago siya manungkulan at magkaroon ng kapangyarihan bilang politiko.
Politika ng Pilipinas

Ang Pangalawang Pangulo

Ang pangalawang pangulo ay ang katulong ng pangulo kung wala siya. Maari siyang hirangin bilang kagawad ng gabinete.
Hototay

Ang hototay ay isang uri pagkaing Intsik na nagmula sa mga Kantones. Naglalaman ang lutuing ito ng mga dibdib ng manok, remolatsa, tsitsaro, nilagang itlog, at malinaw na sabaw. Sinasangkapan din ito ng laman-loob at bituka ng manok, siyomay, at kabuti. Bagaman isang lutuing Tsino, naging bahagi na rin ito ng mga lutuin sa mga bahay-kainang Pilipino.
ABS-CBN Presents

Ang ABS-CBN Presents ay isang palabas sa telebisyon sa Pilipinas ng ABS-CBN.
Bavaria

Kayarian

Ang Bavaria ay mayroong pitong mga bahagi: Oberbayern (Pang-itaas na Bavaria), Niederbayern (Pang-ibabang Bavaria), Schwaben (Swabia), Mittelfranken (Gitnang Frankonia), Unterfranken (Pang-ibabang Franconia), Oberfranken (Pang-itaas na Franconia) at Oberpfalz (Pang-itaas na Palatinado). Mayroong 71 mga ditrito at 25 malalayagn mga lungsod ang Bavaria.
Ang pinakamataas na tuldok ay ang Zugspitze, na siya ring pinakamataas na bundok sa Alemanya. Ang Munich ang pinakamalaking lungsod. Ang pangalawang pinakamalaking lungsod ay ang Nuremberg (Nürnberg, Nuremburgo), na kilala dahil sa tinapay na may bawang nito, isang uri ng tinapay na Pangkapaskuhan.
Si Papa Benedicto XVI ay ipinanganak sa Bavaria.
Hilagang Samar

Demograpiya

Ayon sa 2000 senso, 500,639 ang populasyon ng lalawigang ito. Ito ang ika-30 pinakamaliit na probinsiya sa Pilipinas. May densidad na 143 bawat km² (ika-25 pinakamaliit).
Kabilang sa mga wika na sinasalita dito ang Waray, Cebuano, Tagalog at Ingles

Pampolitika

Nahahati ang Hilagang Samar sa 24 na bayan, may dalawang distritong kongresyunal at may 569 na mga barangay.

Pisikal

Ang probinsiyang ito ang ika-37 pinakamalaking lalawigan sa Pilipinas na may 3,498 km² na sukat.
Kasaysayan ng pilosopiya

Ang kasaysayan ng pilosopiya ay ang pag-aaral hinggil sa mga ideya at mga konsepto na pampilosopiya sa paglipas ng mga pana-panahon. Ang mga paksang tiyak na may kaugnayan sa kasaysayan ng pilosopiya ay maaaring kabilangan, ngunit hindi nakalimita lamang sa: paano bang ang mga pagbabago sa pilosopiya ay maitatala sa kasaysayan, ano ang nakapagbubunsod sa pag-unlad ng kaisipan ayon sa diwang pangkasaysayan nito, at sa anong antas mauunawaan sa kasalukuyan ang mga tekstong pampilosopiya na nagmula sa naunang mga panahon ng kasaysayan. Nilalayon ng kasaysayan ng pilosopiya na maikatalogo at maiuri ang mga pag-unlad ng mga pilosopiya. Layunin din nito na maunawaan ang mga ideyang pampilosopiya sa paglipas ng mga kapanahunan.
Ang lahat ng mga kultura, maging prehistoriko, midyibal, o moderno; nasa hemispero ng Silangan man o nasa hemispero ng Kanluran; sekular o relihiyoso, ay mayroong sarili nilang namumukod-taning mga paaralan ng pilosopiya, na nalapat sa pamamagitan ng pagkakamana at sa pamamagitan ng sariling pagkakatuklas. Ang ganiyang mga teoriya o "panukala" ay lumaki magmula sa iba't ibang mga saligan o batayan at mga pagharap, katulad ng rasyonalismo (na nakamit dahil sa lohika), empirisismo (nakamit sa pamamagitan ng obserbasyon), at pati na ang dahil sa pagtitiwala dahil sa paniniwala, pag-asa, at pagkakamana (katulad ng mga pilosopiya at mga relihiyong supernaturalista.